Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...
...IGI IG...
...ME ZU MAH |A.AN| LU₂ AL...
...|GA₂×NUN&NUN| |EZEN×BAD| DA NA RI RI 
 SAG ŠU KAK KAK EN EN E NE 
 |EN×GAN₂@t| ŠU DUH BARA₂ BARA₂ KID NE 
 |AB₂.KU| KALAM@g LU A IGI IL₂ IL₂ I 
 GAR NA RI MI A EN NU KALAM@g <unk> A DIM₂ TAR |GA₂×AN| HA@g HA@g E 
 KA₂ UD |UD.DU| BA IG TAK₄ TAK₄ GIŠ IG BI TAR BA DU BU 
 AN PA SAG GA₂ ME ZU MAH |A.AN| LU₂ AL NU UM ME 
...LUGAL |AB×HA| KI KI GAR |GA₂×AN| LA BA ŠID KAK BI ZA E ME EN 
...|IGI.DUB| MAH AN |AB×HA| ŠU ZA IM MA DU 
...|GA₂×AN| AN |AB×HA| ŠA₃ MU TI NI IB SAG@g |IGI.DIB| 
...|U.EN×GAN₂@t| PA GIŠ |HI×AŠ₂| RA BI KI EL LA NE IN SAR 
...ZU TAR SI GA IL₂ LA AŠ IGI...
...KU₃ ZU |TE.A| SI DI GIŠ MA₂ TE@g EL |A.AN| |UD.UD| GA |A.AN| 
 IN |SAL.TUG₂| |GA₂×AN| AN |AB×HA| MA₂ TE@g KU₃ ŠA MU RA AB |SI.A| GA 
 ŠA₃ BA LUL HI NUN ŠA MU NA TUK |A.AN| 
 GAN₂ ZI KI MU E GAR RA ZU GIG ZIZ₂ GU₂ GAL LA |A.AN| 
 KI GAR GA IM MI GAR RA ZU E RI NE GIŠ |URU×IGI| A 
 PAP ZU EN AB KU₃ GA DAR HU 
 AN |SAL.TUG₂| DAR A LUGAL |NU₁₁.BUR.LA| KI RA 
 AB₂ |NUN.LAGAR×SAL| KU₃ GI NI MU NA AB |NIM×GAN₂@t| GA MU NA AB |NIM×GAN₂@t| 
 |UD×(U.U.U)| ZAG MU UD DI KA GA |HI×BAD| 
 AN |SAL.TUG₂| DAR A E₂ ZA GAR |SAL.UŠ.DI| 
 IN |SAL.TUG₂| |GA₂×AN| AN |AB×HA| ŠA MU RA DA AB AK E 
 |A.LAGAB×HAL| ZU HA KU₃ IG NU KALAM@g KU KUN BI NU SUD E 
 A ŠA₃ ZU APIN E GAR TAR LA BA AB AK E 
 GUD ZU TA LU₂ GUD |LAGAR@g.DU| DA KID GUD LA BA RA AB |LAGAR@g.DU| NE 
 LU ZU A U₂ |LAGAB×U| NU KALAM@g KU₄ KU₄ ŠID NU KAK E 
 GIŠ <unk> ZA GI NU |GI%GI| BI 
 GIŠ |LAGAB×A| GAR ŠID GA₂ ZU GAR TAR LA BA AB AK E 
 UŠ LU₂ LA GA MU E IGI LAGAB NA A LAGAB MU NA AN KAK UŠ 
 TAR SI GA BA SAG ŠU NE KAK 
 KI E NE DI BA LUL EŠ₂ IM TA E EN 
 SAG |EZEN×BAD| GA KUR RA <unk> E DA TE LAL GAL BI ME EN 
 AN PA SAG GA₂ ME ZU MAH |A.AN| LU₂ AL NU UM ME 
 AN LU₂ |URU×MIN| KID |KA×GAR| |KA×A| DA ŠA RA DA DU 
 LU₂ |URU×MIN| GI KID AŠ LAGAB |IGI.DIB| NE IN KU ŠU NA...
 MU AN PA SAG GA₂ KA UM MI IN |IGI.RU| 
 TAR...MI |IGI.DIB| NA KA SI DI BI...
 DUB SAR DUB SAR A RA LI <unk>...<unk> <unk>...
 <unk> BA TA LU₂ UD NE <unk>...IM TA AB GI NI...
 <unk> |U.U.U| |GA₂×NUN&NUN| |EZEN×BAD| DA KI NA₂ HI HI GI EN 
 DUN₃@g@g RA 7(DIŠ) NA NE NE...
...|EZEN×BAD| KALAM@g MA KA MA RA IGI LAGAB...
 KI BA KALAM@g <unk> MA RA RA...
...|IGI.UR| IG URU A...
...|NE.RU| DU ŠA₃ GAR <unk>...
...IGI ŠA₆ AN KAL...
...NU <unk> AN KAL...
...
...<unk>...
...<unk> <unk> TAR...
...A IM MI |ŠU.NAGA|...
...<unk> GUM MA <unk>...<unk>...
...<unk> <unk>...GUR RA 
...DU BA TA IM TA <unk> NE |U.U.U| 
 E NE NE NE EN MI DAG RA NE IN EŠ₂ E NE 
 |SAL.TUG₂| AN MAŠ₂ A IM MI IN KU BI NE 
 |HI×NUN.ME| HI LI A NE IN DU BU NE 
 UD NE UD TE EN NA UM MA TE A TA 
 7(DIŠ) BA DIŠ LUL A |A.AN| KUN IM |GA₂×NUN&NUN| |GA₂×NUN&NUN| RI 
 MIN |HI×BAD| MA UR EŠ₂ DIM₂ SI IM SI IM NI AK E 
 3(DIŠ) |HI×BAD| MA |U₂.NAGA.GA| HU DIM₂ ZA NA |ZA.GUL| IM KUL E 
 4(DIŠ) |HI×BAD| MA A₂ HU MAH |LU₂.LAGAB×U| |KA×GAR| A DIM₂ KA NI ŠA AN ŠA ŠA 
 5(DIŠ) |HI×BAD| MA UR BAR RA NU ME A |GA₂×PA| MI GA NI RU 
 6(DIŠ) |HI×BAD| MA AN |SAL.TUG₂| |LAGAB×IGI@g| HU DIM₂...KU A DIM₂ KA MI NI IB RA 
 7(DIŠ) |HI×BAD| MA KUŠU₂ HA |A.AN| A MI IM BU BU BU 
 7(DIŠ) BI NE AN SAL NU ME |U.U.U| |IGI.DIB| UŠ NU ME |U.U.U| 
 UŠ RA ŠU MU KALAM@g KAK NE SAL RA A₂ MU KALAM@g LAL NE 
 SAL RA GIŠ KU DA BI MU NI IB GA₂ GA₂ NE 
 IR SI IM KALAM@g MA BA AN GA₂ GA₂ NE |A.IGI| GIG 
 ME AN RI E NE ŠU IM |U.GUD| |U.GUD| NE 
 AN PA SAG GA₂ ME ZU MAH |A.AN| LU₂ AL NU UM ME 
 GU₂ <unk> KI KU₃ GAR GAR RA DA 
 E₂ KUR RA AN |NE.GI| LU₂ EL LA IGI BI A IG LA DA 
 |SAL.TUG₂| AN |SAL.TUG₂| MUG ŠA RA DA DU 
 KI IN DU KU₃ GI IG TAK₄ TAK₄ DA 
 AN |GA₂×AN| |ZU.AB| E₂ KUR RA ŠA RA DA DU AN TUR ZI |ZU.AB| 
 GIŠ KAK E₂ KU₃ GA IG TAK₄ TAK₄ DA 
 AN |SAL.TUG₂| GAR |KA×IM| NA RA ŠA RA DA DU AN |SAL.TUG₂| <unk> <unk> <unk> 
 |GIŠ.KUŠU₂| KI A KI |HI×AŠ₂| ŠA₆ GAR RA DA 
...ŠA RA DA DU 
 |LAM×(KUR.RU)| KI E ŠU KAL BA DA 
 AN LUGAL TUR DA...
 |AB×HA| KI KUR A TA IL₂ LA DA 
 LUH <unk> <unk>...ŠA RA DA DU 
...<unk>...
...
 SAG MI GA ŠID KAK BI...
 SAG |EZEN×BAD| GA KUR RA <unk> E BI...
 GAL DUN₃@g@g TAR |GA₂×NUN&NUN| RA E NE KA KA <unk>...
 E₂ MI MI GA BA SAG...
 |GA₂×NUN&NUN| |EZEN×BAD| KALAM@g MA KA IGI RI RI 
 EN AN PA SAG GA₂ KID ZA E IGI IN GA ME EN NA...
 AN EN KI KID LU₂ A A SI GA UŠ NE IN KA GA TA 
 TUR 7(DIŠ) NA MU KALAM@g IGI IB TU DA 
 TUR AL LUL 7(DIŠ) NA NE NE 
 AN NA ŠA₃ GAR BI EŠ₂ IM TA AB GI NI 
 KI A KALAM@g <unk> BI EŠ₂ ŠA MU RA DA AB UŠ E 
 |HI×BAD| DU BA DA BI SUR RA DA 
 ŠEŠ GAL 7(DIŠ) BA ŠA RA DA DU 
 |HI×BAD| DU BA DUG BI SUR RA TA GAR TAR ŠA RA AB AK E 
 A |A.LAGAB×HAL| DA TA A |LAGAB×U| GAN₂ TA 
 <unk> ŠEŠ E A NE@s LAL TA 
 MIN |HI×BAD| MA UŠ BI ŠA RA DA DU 
 A |A.LAGAB×HAL| DA TA A |LAGAB×U| GAN₂ TA 
 <unk> ŠEŠ E A NE@s LAL TA GAR TAR ŠA RA AB AK E 
 HA TUR TUR BUR <unk> |KA×GAR| |IGI.DIB| NE 
 HA GAL GAL A GAR₃ RI <unk> E DA 
 3(DIŠ) |HI×BAD| MA UŠ BI ŠA RA DA DU 
 HA TUR TUR BUR <unk> |KA×GAR| |IGI.DIB| NE 
 HA GAL GAL A GAR₃ RI <unk> E DA GAR TAR...
 |A.LAGAB×HAL| KU₃ GI A...
 KUN BI |EZEN×LAL₂|...
 4(DIŠ) |HI×BAD| MA UŠ BI...
 |A.LAGAB×HAL| KU₃ GI A...
 KUN BI |EZEN×LAL₂| LAL DA GAR TAR...
 GIŠ |LAGAB×A| GAR ŠID GA₂...
 GIŠ <unk> HA NE...
 5(DIŠ) |HI×BAD| MA UŠ BI...
 GIŠ |LAGAB×A| GAR ŠID GA₂...
 GIŠ <unk> HA NE TAG GA DA GAR TAR...
 |LAGAB×SUM| DUH A DA ŠE |LAGAB×SUM|...
 ŠE SI GA PA EŠ₂...
...UŠ BI ŠA RA DA DU 
 |LAGAB×SUM| DUH A DA ŠE |LAGAB×SUM| SAL LA DA 
 ŠE SI GA PA EŠ₂ NA₂ A DA GAR TAR...
 |LAGAB×U| GIŠ SAR |TA×HI| GEŠTIN...
 GIR₃ LAM KU₃ GI SAG...
...UŠ BI...
...|TA×HI| GEŠTIN...
...KU₃ GI SAG...
...
...ŠU UB ŠU |URU×BAR| NA KA...
...KI DU...
 LU₂ |URU×MIN| AN DA NU ME A 
 |IGI.DIB| LA BA GU |U.GUD| E |IGI.DIB| LA BA TUR RI 
 |LAL₂.DU| NU UM ME BUR ŠU MA...
 EN TE EN NA <unk> |MUŠ₃×(A.DI)| <unk>...
 E₂ ME |U.U.U| BAR SU |KA×GAR|...
 TAR A DU A NI SAG BI...
 <unk> |URU×BAR| NA KA |IGI.UR|...
 |A.LAGAB×HAL| DA |LAGAR@g.DU| DA BI HA NU KU BI 
 A ŠA₃ GA |LAGAR@g.DU| DA BI MAŠ NU KU BI 
...E₂ GAL...
 KIN GI₄ A DU@s HA BA NI IN KA DI NU UB BI 
 AN IGI MU KALAM@g IGI BAR RA NI A₂ NI...
 |ŠU.GAR.TUR.LAL| BI LU₂ |URU×MIN| AN RA A NI AN NA |HI×BAD| 
...ŠA₆ GA NI...
...LUL |IGI.DIB| NE IN KA...
...ZI |IGI.DIB| NE IN KA...
...DU A NI SAG BI...
...|URU×BAR| NA KA |IGI.UR|...
 |A.LAGAB×HAL| DA KALAM@g |LAGAR@g.DU| HA...
...|IGI.DIB| UM DU MAŠ...
...LUGAL LA KA KALAM@g KU₄ BI...|IGI.DIB| MU KALAM@g GAR IM...
...DU@s BA NI IN KA GA LU₂ BA AN DA HUL₂ LI 
 AN IGI MU KALAM@g IGI BAR RA NI A₂ NA NE IN GU |U.GUD| E 
 |LAGAB×A| RA IM |URU×MIN| RI A BI GIŠ MA₂ LA BA AN DA SU SU 
...GIŠ |LAGAB×BAD| RA BA DA AN TIL E 
 A AB BA KI GAR |GA₂×AN| LA BA KU₄ KUR IDIM UM TAG GI 
 NI NE EŠ₂ LU₂ LU₂ RA A NA AN NA AN KA 
 LU₂ |URU×MIN| LU₂ RA AŠ A NA AN NA AN |MU&MU| 
 NI NE EŠ₂ AN UD...NE A 
 UD UM NI AN UD UM TA |UD.DU| 
 AN UD KI GIŠ ERIN₂ NA KA MU KALAM@g DU 
 |ŠU.GAR.TUR.LAL| BI LU₂ GUD IN |NINDA₂×ŠE| |NINDA₂×ŠE| 
 AN UD AN PA SAG GA₂ RA LI MU NA TAR RI 
...GUD |NINDA₂×ŠE| |NINDA₂×ŠE| NE IGI IG LA NI NU MU NA AB BI 
 |ŠU.GAR.TUR.LAL| BI AN PA SAG GA₂ KID GUD |NINDA₂×ŠE| |NINDA₂×ŠE| DA MU NA AB BI 
 AN UD |NUN.LAGAR| NI KAK A BI NAM IM MI IB TAR RI 
 |ŠU.GAR.TUR.LAL| BI LU₂ LU IN |NINDA₂×ŠE| |NINDA₂×ŠE| 
 AN UD AN PA SAG GA₂ KID LI MU NA TAR RI 
 LU₂ LU |NINDA₂×ŠE| |NINDA₂×ŠE| NE IGI IG LA NI NU MU NA AB BI 
 |ŠU.GAR.TUR.LAL| BI AN PA SAG GA₂ KID LU |NINDA₂×ŠE| |NINDA₂×ŠE| NE MU NA AB BI 
 AN UD |DAG.KISIM₅×(LU.MAŠ₂)| LAGAB NA BI NAM IM MA AB TAR RI 
 |ŠU.GAR.TUR.LAL| BI LU₂ SAG IN |NINDA₂×ŠE| |NINDA₂×ŠE| 
 AN UD AN PA SAG GA₂ KID LI MU NA TAR RI 
 LU₂ SAG |NINDA₂×ŠE| |NINDA₂×ŠE| NE IGI IG LA NI NU MU NA AB BI 
 |ŠU.GAR.TUR.LAL| BI AN PA SAG GA₂ KID...|NINDA₂×ŠE| |NINDA₂×ŠE| MU NA AB BI 
 AN UD A₂ GIŠ ERIN₂ NA KA MU KALAM@g NA GI NI 
 |ŠU.GAR.TUR.LAL| BI LU₂ DAM IN TUK TUK 
 AN UD AN PA SAG GA₂ KID LI MU NA TAR RI 
 LU₂ DAM TUK TUK IGI IG LA NI NU MU NA AB BI 
 |ŠU.GAR.TUR.LAL| BI AN PA SAG KID DAM TUK TUK DA MU NA AB BI 
 LU₂ |URU×MIN| BI DAM IN GA AN TUK TUK TUR IN GA AN |IGI.DIB| TU 
 E₂ IN GA KAK E GA₂ IN GA LAGAB LAGAB 
 UŠ BI DAM A NI HI BI MU KALAM@g DA AB BI 
 KI EL BI |GA₂×SAL| GAR |SI.A| GA DUR₂ KI MU KALAM@g GA₂ GA₂ 
 NI NE EŠ₂ LU₂ LU₂ RA A NA NA AN KA 
 LU₂ LU₂ |URU×MIN| RA AŠ A NA AN NA AN |MU&MU| 
 <unk> GA MU KALAM@g <unk> IM ME NE 
 <unk> GA MU KALAM@g <unk> LU₂ NAM TAR RI DA 
 GUD |NINDA₂×ŠE| A |NUN.LAGAR| RA GI NI NE 
 LU |NINDA₂×ŠE| A |DAG.KISIM₅×(LU.MAŠ₂)| A |GA₂×AN| E NE 
 SAG |NINDA₂×ŠE| A E₂ LUGAL LA NI TA GU₂ GIŠ GA₂ GA₂ NE 
 DUG DIŠ SILA₃ TA A |KA×A| DI NE 
 |KI.SU.LU.EŠ₂.GAR| IGI KA KEŠ₂ |AK×ERIN₂| KA 
 DUN₃@g@g E SI KA UM MI IN RA 
 UR SAG AN EDIN NA DU A NI 
 DUN₃@g@g |GAL.BUR₂| GIR₃ BA ZI ZI NE 
 DUN₃@g@g AN PA SAG GA₂ KID SU BA ZI ZI NE 
 A₂ MAH DUN₃@g@g RA KID SAL KA GA DUN AN UD ZAG SAL 
 A₂ MAH AN PA SAG GA₂ KID SAL KA GA A A AN EN KI...

Provide the transliteration.

<SURFACE>
...
...igi-ŋal₂...
...me-zu mah-am₃ lu₂ al...
...ur₃-bad₃-da na de₅-de₅
saŋ šu du₃-du₃ en uru₁₆-e-ne
ešgiri₂ šu du₈ barag-barag-ge₂-ne
unud uŋ₃ lu-a igi il₂-il₂-i
niŋ₂-na degₓ(RI) ŋi₆-a en-nu-uŋ₃ <unk> a-gin₇ sila daŋal peš-peš-e
kan₄ ud e₃-ba ŋal₂ da₁₃-da₁₃ {ŋiš}ig-bi sila-ba gub-bu
{d}hendur-saŋ-ŋa₂ me-zu mah-am₃ lu₂ al nu-um-me
...lugal niŋin₆{ki} ki niŋ₂-daŋal-la-ba šid-du₃-bi za-e-me-en
...ŋiškim mah {d}nanše šu-za im-ma-gub
...ama {d}nanše šag₄ mu-ti-ni-ib-kuš₂-u₃
...šibir ŋidru ŋiš-hur-ra-bi ki sikil-la bi₂-in-mu₂
...zu sila sig₉-ga il₂-la-aš igi...
...kug-zu kar si sa₂ {ŋiš}ma₂-gur₈ sikil-am₃ dadag-ga-am₃
in-nin ama {d}nanše ma₂-gur₈ kug ša-mu-ra-ab-dirig-ga
šag₄-ba nar dug₃ nun ša-mu-na-du₁₂-am₃
gana₂ zid ki mu-e-ŋar-ra-zu gig ziz₂ gu₂-gal-la-am₃
ki niŋ₂-gur₁₁ im-mi-ŋar-ra-zu e-ri-ne {ŋiš}asal-a
pap-zu en ab kug-ga dar{mušen}
{d}nin-dar-a lugal lagaš{ki}ra
ab₂-šilam kug-ge i₃ mu-na-ab-tum₃ ga mu-na-ab-tum₃
itid zag-mu ud sa₂-dug₄-ga-kam
{d}nin-dar-a e₂-za niŋ₂-mussa
in-nin ama {d}nanše ša-mu-ra-da-ab-ak-e
id₂-zu ku₆ ku₃-ŋal₂ nu-un-dab₅ kun-bi nu-sud-e
a-šag₄-zu engar-e niŋ₂-kud la-ba-ab-ak-e
gud-zu-ta lu₂ gud ed₃-da-ke₄ gud la-ba-ra-ab-ed₃-de₃
udu-zu-a u₂-tul₂ nu-un-ku₄-ku₄ šid nu-du₃-e
{ŋiš}<unk> za gi nu-gib-be₂
{ŋiš}buniŋ niŋ₂-silaŋ-ŋa₂-zu niŋ₂-kud la-ba-ab-ak-e
nitah lu₂-la-ga mu-e-ši-niŋin₂-na a-niŋin₂ mu-na-an-du₃-uš
sila sig₉-ga-ba saŋ šu bi₂-du₃
ki-e-ne-di-ba lul-eš₂ im-ta-e-en
saŋ ug₅-ga kur-ra <unk> e-da gal₅-la₂ gal-bi-me-en
{d}hendur-saŋ-ŋa₂ me-zu mah-am₃ lu₂ al nu-um-me
diŋir lu₂-ulu₃-ke₄ gu₇ naŋ-da ša-ra-da-gub
lu₂-ulu₃ {gi}kid aš-rin u₃-bi₂-in-dab₅ šu-na...
mu {d}hendur-saŋ-ŋa₂-ka um-mi-in-pad₃
sila...ŋi₆ u₃-na-ka si sa₂-bi...
dub-sar-dub-sar a-ra-li <unk>...<unk> <unk>...
<unk> ba-ta lu₂ ud-de₃ <unk>...im-ta-ab-gen₆-ne₂...
<unk> eš ur₃-bad₃-da ki-nu₂ dug₃-dug₃-ge-en
niŋir-ra 7(diš)-na-ne-ne...
...bad₃ kalam-ma-ka ma-ra-ši-niŋin₂...
ki-ba uŋ₃ <unk> ma-ra-ra...
...hul-ŋal₂ iri-a...
...erim₂-du šag₄-ŋar <unk>...
...igi sag₉ {d}lamma...
...nu <unk> {d}lamma...
...
...<unk>...
...<unk> <unk> sila...
...a im-mi-tu₅...
...<unk> gum-ma <unk>...<unk>...
...<unk> <unk>...gur-ra
...gub-ba-ta im-ta <unk> de₃-eš
e-ne-ne-ne en ŋi₆-par₃-ra bi₂-in-huŋ-e-ne
nin-diŋir maš₂-a im-mi-in-dab₅-be₂-ne
gudug hi-li-a bi₂-in-gub-bu-ne
ud ne ud te-en-na um-ma-te-a-ta
7(diš)-ba 1(diš) ka₅-a-am₃ kun im-ur₃-ur₃-re
2(diš)-kam-ma ur-gir₁₅-gin₇ si-im-si-im i₃-ak-e
3(diš)-kam-ma uga{mušen}gin₇ za-na gug im-kul-e
4(diš)-kam-ma te₈{mušen} mah ad₆(|LU₂.LAGAB×U|) gu₇-a-gin₇ ka i₃-ša-an-ša-ša
5(diš)-kam-ma ur-bar-ra nu-me-a sila₄ gig₂-ga i₃-šub
6(diš)-kam-ma {d}nin-immaₓ(|LAGAB×IGI@g|){mušen}gin₇...tuš-a-gin₇ gu₃ mi-ni-ib-ra
7(diš)-kam-ma kušu₂{ku₆}am₃ a-ŋi₆ im-bu-bu-bu
7(diš)-be₂-ne diŋir munus nu-me-eš u₃ nitah nu-me-eš
nitah-ra šu mu-un-du₃-ne munus-ra a₂ mu-un-la₂-ne
munus-ra {ŋiš}tukul da-bi mu-ni-ib-ŋa₂-ŋa₂-ne
ir-si-im kalam-ma ba-an-ŋa₂-ŋa₂-ne er₂ gig
me diŋir-re-e-ne šu im-du₇-du₇-ne
{d}hendur-saŋ-ŋa₂ me-zu mah-am₃ lu₂ al nu-um-me
gu₂ <unk> ki kug ŋar-ŋar-ra-da
e₂-kur-ra {d}gibil₆ lu₂ sikil-la igi-bi-a ŋal₂-la-da
nin {d}nin-mug ša-ra-da-gub
ki-in-du kug-ge ŋal₂ da₁₃-da₁₃-da
{d}ama-abzu-e₂-kur-ra ša-ra-da-gub {d}dumu-zid-abzu
{ŋiš}gag e₂ kug-ga ŋal₂ da₁₃-da₁₃-da
{d}nin-niŋ₂-bun₂-na-ra ša-ra-da-gub {d}nin <unk> <unk> <unk>
umma{ki}a ki ur₅ sag₉ ŋar-ra-da
...ša-ra-da-gub
aratta{ki}e šu rib-ba-da
{d}lugal-ban₃-da...
niŋin₆{ki} kur a-ta il₂-la-da
sukkal <unk> <unk>...ša-ra-da-gub
...<unk>...
...
saŋ gig₂-ga šid-du₃-bi...
saŋ ug₅-ga kur-ra <unk> e-bi...
gal niŋir sila ur₃-ra e-ne dug₄-dug₄ <unk>...
e₂ ku₁₀-ku₁₀-ga-ba saŋ...
ur₃-bad₃ kalam-ma-ka igi ri-ri
en {d}hendur-saŋ-ŋa₂-ke₄ za-e ši-in-ga-me-en-na...
{d}en-ki-ke₄ lu₂ a-a sig₉-ga ŋiš₃ bi₂-in-dug₄-ga-ta
dumu 7(diš)-na mu-un-ši-ib-tud-da
dumu al-lub 7(diš)-na-ne-ne
an-na šag₄-ŋar-bi-še₃ im-ta-ab-gen₆-ne₂
ki-a uŋ₃ <unk> bi-še₃ ša-mu-ra-da-ab-us₂-e
utul₂ gub-ba-da kaš sur-ra-da
šeš-gal 7(diš)-ba ša-ra-da-gub
utul₂ gub-ba dug kaš sur-ra-ta niŋ₂-kud ša-ra-ab-ak-e
a id₂-da-ta a pu₂ gana₂-ta
<unk> sis-e a gibil-la₂-ta
2(diš)-kam-ma us₂-bi ša-ra-da-gub
a id₂-da-ta a pu₂ gana₂-ta
<unk> sis-e a gibil-la₂-ta niŋ₂-kud ša-ra-ab-ak-e
ku₆ tur-tur bur <unk> gu₇-u₃-de₃
ku₆ gal-gal a-gar₃-re <unk> e-da
3(diš)-kam-ma us₂-bi ša-ra-da-gub
ku₆ tur-tur bur <unk> gu₇-u₃-de₃
ku₆ gal-gal a-gar₃-re <unk> e-da niŋ₂-kud...
id₂ kug-ge a...
kun-bi asila...
4(diš)-kam-ma us₂-bi...
id₂ kug-ge a...
kun-bi asila la₂-da niŋ₂-kud...
{ŋiš}buniŋ niŋ₂-silaŋ-ŋa₂...
{ŋiš}<unk> ku₆ izi...
5(diš)-kam-ma us₂-bi...
{ŋiš}buniŋ niŋ₂-silaŋ-ŋa₂...
{ŋiš}<unk> ku₆ izi tag-ga-da niŋ₂-kud...
zar du₈-a-da še-zar...
še sig₉-ga ŋidru-še₃...
...us₂-bi ša-ra-da-gub
zar du₈-a-da še-zar sal-la-da
še sig₉-ga ŋidru-še₃ nu₂-a-da niŋ₂-kud...
pu₂{ŋiš}kiri₆ lal₃ ŋeštin...
ŋir₃-lam kug-ge saŋ...
...us₂-bi...
...lal₃ ŋeštin...
...kug-ge saŋ...
...
...šu ub-šu-unken-na-ka...
...ki-gub...
lu₂-ulu₃ diŋir-da nu-me-a
u₃ la-ba-gu-ul-e u₃ la-ba-tur-re
ukur₃ nu-um-me bur-šu-ma...
en-te-en-na <unk> sed <unk>...
e₂-me-eš bar su šaŋar...
sila-a du-a-ni saŋ-bi...
<unk> unken-na-ka hul...
id₂-da ed₃-da-bi ku₆ nu-dab₅-be₂
a-šag₄-ga ed₃-da-bi maš nu-dab₅-be₂
...e₂-gal...
kiŋ₂-gi₄-a kaš₄ ha-ba-ni-in-dug₄ sa₂ nu-ub-be₂
diŋir igi mu-un-ši-bar-ra-ni a₂-ni...
tukum-bi lu₂-ulu₃ diŋir-ra-a-ni an-na-kam
...sag₉-ga-ni...
...lul u₃-bi₂-in-dug₄...
...zid u₃-bi₂-in-dug₄...
...du-a-ni saŋ-bi...
...unken-na-ka hul...
id₂-da un-ed₃ ku₆...
...u₃-um-ŋen maš...
...lugal-la-ka un-kur₉ kaš...u₃-mu-un-ŋar im...
...kaš₄ ba-ni-in-dug₄-ga lu₂ ba-an-da-hul₂-le
diŋir igi mu-un-ši-bar-ra-ni a₂-na bi₂-in-gu-ul-e
ambar-ra {tum₉}ulu₃ ri-a-bi {ŋiš}ma₂ la-ba-an-da-su-su
...{ŋiš}gigir-ra ba-da-an-til-e
a-ab-ba ki niŋ₂-daŋal-la-ba ku₄-kur idim um-tag-ge
i₃-ne-eš₂ lu₂ lu₂-ra a-na an-na-an-dug₄
lu₂-ulu₃ lu₂-ra dili a-na an-na-an-tah
i₃-ne-eš₂ {d}utu...ne-a
ud um-zal {d}utu um-ta-e₃
{d}utu ki ŋiš-erin₂-na-ka mu-un-gub
tukum-bi lu₂ gud in-sa₁₀-sa₁₀
{d}utu {d}hendur-saŋ-ŋa₂-ra en₃ mu-na-tar-re
...gud sa₁₀-sa₁₀-de₃ igi-ŋal₂-la-ni nu-mu-na-ab-be₂
tukum-bi {d}hendur-saŋ-ŋa₂-ke₄ gud sa₁₀-sa₁₀-da mu-na-ab-be₂
{d}utu tur₃-ni du₃-a-bi nam im-mi-ib-tar-re
tukum-bi lu₂ udu in-sa₁₀-sa₁₀
{d}utu {d}hendur-saŋ-ŋa₂-ke₄ en₃ mu-na-tar-re
lu₂ udu sa₁₀-sa₁₀-de₃ igi-ŋal₂-la-ni nu-mu-na-ab-be₂
tukum-bi {d}hendur-saŋ-ŋa₂-ke₄ udu sa₁₀-sa₁₀-de₃ mu-na-ab-be₂
{d}utu amaš niŋin₂-na-bi nam im-ma-ab-tar-re
tukum-bi lu₂ saŋ in-sa₁₀-sa₁₀
{d}utu {d}hendur-saŋ-ŋa₂-ke₄ en₃ mu-na-tar-re
lu₂ saŋ sa₁₀-sa₁₀-de₃ igi-ŋal₂-la-ni nu-mu-na-ab-be₂
tukum-bi {d}hendur-saŋ-ŋa₂-ke₄...sa₁₀-sa₁₀ mu-na-ab-be₂
{d}utu a₂ ŋiš-erin₂-na-ka mu-un-na-gen₆-ne₂
tukum-bi lu₂ dam in-tuku-tuku
{d}utu {d}hendur-saŋ-ŋa₂-ke₄ en₃ mu-na-tar-re
lu₂ dam tuku-tuku igi-ŋal₂-la-ni nu-mu-na-ab-be₂
tukum-bi {d}hendur-saŋ-ke₄ dam tuku-tuku-da mu-na-ab-be₂
lu₂-ulu₃-bi dam in-ga-an-tuku-tuku dumu in-ga-an-u₃-tud
e₂ in-ga-du₃-e ŋa₂ in-ga-ni₁₀-ni₁₀
nitah-bi dam-a-ni dug₃-bi mu-un-da-ab-be₂
ki-sikil-bi ama₅ niŋ₂ dirig-ga dur₂ ki mu-un-ŋa₂-ŋa₂
i₃-ne-eš₂ lu₂ lu₂-ra a-na na-an-dug₄
lu₂ lu₂-ulu₃-ra dili a-na an-na-an-tah
<unk> ga-mu-un <unk> im-me-ne
<unk> ga-mu-un <unk> lu₂ nam tar-re-da
gud sam₂-a tur₃-ra gen₆-ne₂-de₃
udu sam₂-a amaš-a daŋal-e-de₃
saŋ sam₂-a e₂ lugal-la-ni-ta gu₂ ŋiš ŋa₂-ŋa₂-de₃
dug 1(diš) sila₃-ta a kab₂ di-de₃
ugnim igi zu₂ keše₂ me₃-ka
niŋir-e si gu₃ um-mi-in-ra
ur-saŋ an-edin-na du-a-ni
niŋir ušumgal ŋiri₃-ba zi-zi-de₃
niŋir {d}hendur-saŋ-ŋa₂-ke₄ su-ba zi-zi-de₃
a₂ mah niŋir-ra-ke₄ mi₂ dug₄-ga šul {d}utu za₃-mi₂
a₂ mah {d}hendur-saŋ-ŋa₂-ke₄ mi₂ dug₄-ga a-a {d}en-ki...